
ŠAKIŲ RAJONO SAVIVALDYBĖS ADMINISTRACIJOS

SUDARGO SENIŪNIJA
2018-ŲJŲ METŲ VEIKLOS PLANAS

              Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

               SUDARGO SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

                SUDARGO SENIŪNIJOS VIZIJA -  užtikrinti savivaldos plėtrą, sukurti sveiką, švarią, saugią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus  kaimo turizmo vystymui, pritraukti investicijas siekiant sukurti palankias sąlygas verslui.

        STRATEGINIAI TIKSLAI IR UŽDAVINIAI
Atsižvelgiant į Šakių rajono savivaldybės prioritetines kryptis, Sudargo seniūnijos iškelti tikslai yra:

· šiuolaikiškos susisiekimo sistemos plėtra;
· socialinių paslaugų prieinamumo ir pasirinkimo užtikrinimas;

· socialinių paslaugų aprėpties didinimas;

· inovatyvi, pažangi žemės ūkio veikla, tausojanti aplinką bei sveikatą;

· darnaus išteklių naudojimo skatinimas;

· švietimo kokybės gerinimas;

· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Sudargo seniūnijos uždaviniai yra:

· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;

· teikti bendrąsias paslaugas;

· socialinio darbo seniūnijoje tobulinimas, socialinio darbuotojo statuso visuomenėje gerinimas;

· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;

· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);

· vykdyti viešojo administravimo veiklos tobulinimo programas;
Šakių rajono savivaldybės 2018 – 2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.

Šakių rajono savivaldybės 2018–2020-ųjų metų strateginis veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plane. Strateginio veiklos plano tikslų pasiekimai ir programų įgyvendinimas prisidės prie strateginiame plane nustatytų tikslų, uždavinių ir priemonių įgyvendinimo. Strateginiai veiklos plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.
             STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

             Šakių rajono savivaldybės administracijos Sudargo seniūnija, vykdydama savo veiklą, prisideda prie Šakių rajono savivaldybės strateginio 2018-2020 metų veiklos plano šių programų įgyvendinimo: 
             1.   Mokymosi visą gyvenimą, sporto ir jaunimo reikalų programa (kodas 01);

             2.   Regioninės plėtros ir bendruomeninių iniciatyvų programa (kodas 04);
             3.   Valdymo programa (kodas 07);

             4.   Ūkio plėtros programa (kodas 12);

             5.   Socialinės ir sveikatos apsaugos programa (kodas 13).
VEIKLOS APŽVALGA PAGAL SENIŪNIJOS METINĮ VEIKLOS PLANĄ
                 Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia valdybos sprendimų, mero potvarkių arba administracijos direktoriaus įsakymų projektus seniūnijos klausimais, sprendžia socialinės globos klausimus, rūpinasi kultūros - istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkcijas, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas valdybos sprendimu, mero potvarkiu ar administracijos direktoriaus įsakymus deleguotas funkcijas.


2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Sudargo seniūnijoje patvirtintos trys seniūnaitijos: Sudargo, Pervazninkų, Ročiškių.
DUOMENYS APIE SENIŪNIJĄ
	1.
	Seniūnijos plotas
	ha
	6814

	2.
	Bendras kelių ir gatvių ilgis
	km
	63

	3.
	Gatvių skaičius
	sk.
	23

	4.
	Valomų gatvių ir kelių plotas 
	km
	63

	5.
	Tvarkomų kapinių skaičius
	sk.
	12

	6.
	Rekreacinės teritorijos ir piliakalnių plotas
	ha
	17

	7.
	Seniūnijos prižiūrimų teritorijų plotas
	ha
	42

	8.
	Aptarnaujamų ūkių skaičius
	vnt.
	350

	9.
	Socialiai remtinų asmenų skaičius
	vnt.
	200

	10.
	Socialiai remtinų rizikos šeimų skaičius
	vnt.
	7

	11.
	Gatvės apšvietimo šviestuvų skaičiu
	vnt.
	133


PLANUOJAMI SUDARGO SENIŪNIJOS 2018 METŲ VEIKLOS PLANO REZULTATAI


Šakių rajono savivaldybės strateginio plėtros plano vizija. Šakių rajonas  savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus  gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę.              
Įgyvendinant Sudargo seniūnijos 2018 metų veiklos planą bus siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo:

· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;

· savitas, patrauklus ir ambicingas Zanavykų kraštas.
         Sudargo seniūnija įgyvendina:  


Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“. Įgyvendinant šią priemonę bus lyginami, žvyruojami seniūnijos keliai, planuojama prižiūrėti apie 43 kilometrus seniūnijai priskirtų kelių ir gatvių. Sniego valymas seniūnijos teritorijoje esančių kelių ir gyvenviečių gatvių bus atliekamas pagal poreikį. Bus vykdomas kelio duobių remontas, Sudargo seniūnijoje 100 m2. Asfalto dangos 220 m įrengimas Miško g. Pervazninkų k. Įgyvendinat  uždavinio priemonę „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas turizmo poreikiams“. Planuojama pagerinti apšvietimą seniūnijos teritorijoje, įsigyjant 3 naujus, ekonomiškesnius gatvių apšvietimo šviestuvus, atnaujinant gatvių apšvietimo prietaisų (laikrodžių) valdymą. Seniūnijos teritorijoje bus atliekami šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį. Kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. 2018 metais planuojama piliakalniuose esančių laiptų, rekreacinėse teritorijose - vaikų žaidimo aikštelėse esančių įrenginių atnaujinimas. Mokamas darbo užmokestis ir socialinis draudimas aplinkos išlaikymo darbuotojams. 


Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų prieinamumo ir pasirinkimo užtikrinimas“ seniūnijos uždavinio priemonę „Teikti bendrąsias paslaugas“ ir „Socialinių paslaugų aprėpties didinimas“ seniūnijos uždavinio priemonę „Socialinio darbo seniūnijoje tobulinimas, socialinio darbuotojo statuso visuomenėje gerinimas“. Įgyvendinant šias priemones bus mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti, taip pat mokamas darbo užmokestis ir socialinis draudimas socialinio darbo organizatorei išlaikyti. Transporto išlaidos socialiai remtinų šeimų bei rizikos šeimų lankymui. Visuomenei naudingai veiklai atlikti bus pasitelkiama apie 30 seniūnijos gyventojų, kurie atliks įvairius aplinkos priežiūros darbus. Tinkamai organizuoti vienkartinių pašalpų skyrimą.


Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Inovatyvi, pažangi žemės ūkio veikla, tausojanti aplinką bei sveikatą“ ir uždavinio priemonę „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“. Įgyvendinant šią priemonę, bus skirtos išlaidos transportui ir kanceliarinėms  prekėms, seniūnijos žemės ūkio specialistui išlaikyti.

Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio priemonę „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“. Įgyvendinant šią priemonę bus skiriamos lėšos mokinio reikmėms įsigyti, pagal pateiktus prašymus. Planuojamos išmokos 10 mokinių, o pavėžėti apie 40 mokinių.

Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“. Įgyvendinant šią priemonę planuojama: išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.

        
  Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ tikslo „Padidinti savivaldybės valdymo efektyvumą“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę bus dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat laidojimo leidimai. Nuolat bus vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai, dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita.

Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio priemonę „Organizuoti užimtumo didinimo programą“. Įgyvendinant šią priemonę bus vykdoma Sudargo seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių  priežiūra. Piliakalnių ir rekreacinės teritorijos tvarkymo darbai. Žolės pjovimas ir medžių genėjimas, želdinių priežiūra. Planuojama įdarbinti pagal užimtumo didinimo programą 6 žmones, aprūpinant juos būtinomis darbo priemonėmis.
           Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvaus savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.

          Įgyvendinant 2018 metų planą bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja savalaikiai planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos veiklos ataskatoje administracijos direktoriui. 
Seniūnijos funkcijos:

· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;

· prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;

· dalyvauja organizuojant civilinę saugą;

· dalyvauja rengiant ir įgyvendinant gyventojų užimtumo programas seniūnijos aptarnaujamoje teritorijoje;

· nustatyta tvarka dalyvauja rengiant gyventojų apklausas;
· dalyvauja kuriant ir įgyvendinant informacinės visuomenės plėtros programas;

· organizuoja viešuosius, užimtumo didinimo ir visuomenei naudingus darbus;

· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;

· nustatyta tvarka organizuoja socialinės paramos teikimą ir pašalpų mokėjimą;

· tvarko priskirtus registrus ir nustatyta tvarka teikia duomenis;

· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išduodami laidojimo, saugotinų medžių ir krūmų kirtimo, persodinimo ar kitokio pašalinimo, genėjimo darbams atlikti ir kiti leidimai;

· atliekami notariniai veiksmai;
· laimu sutvarko archyvinius duomenis;
· išduodamos pažymos juridiniams faktams patvirtinti ir kiti dokumentai;

· žemės ūkio subjektams suteikiama informacija, deklaruojami pasėliai, vykdomas kiaulių deklaravimas.
                      Įgyvendinant Sudargo seniūnijos 2018 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Suteikiama reikalinga informacija, išduodamos pažymos, suteikiama reikalinga socialinė pagalba, aptarnaujami žemės ūkio subjektai, deklaruojama gyvenamoji vieta ir kt. Kuriama saugi ir švari aplinka bendruomenės nariams.
         Seniūnė                                                                                                   Rita Grigaitienė
Parengė         
Specialistė Lena Povilaitienė

